**Zinedine Zidane**|  |
| Asmeniniai duomenys |
| **Pilnas vardas** | Zinedine Yazid (la'na) Zidane |
| Gimimo data | 1972 m. birželio 23 d. (50 metų) |
| Gimimo vieta | Marselis, Prancūzija |
| Ūgis | 1,85 m |
| Svoris | 78 kg |
| Pravardė | Zizou |
| Klubai |
| Dabar žaidžia | Nebežaidžia |
| **Pozicija** | saugas |
| Profesionalūs klubai\* |
| 1988-19921992-19961996-20012001-2006 | AS CannesGirondins BordeauxJuventus FCMadrido „Real" | 61 (6)139 (28)151 (24)155 (37) |
| Nacionalinė komanda\*\* |
| 1994-2006 | Prancūzija Prancūzija | 108 (31) |
|  Treniruotos komandos |
| 2014–20162016–20182019-2021 | Real Madrid CastillaReal MadridReal Madrid |
| 
\*\* Nacionalinės komandos pasirodymų irįvarčių duomenys 2011 m.. |

**Zinedinas Zidanas** (g. 1972 m. birželio 23 d.) – prancūzų futbolininkas, ilgametis Prancūzijos rinktinės saugas, kapitonas. Laikomas vienu geriausių visų laikų pasaulio futbolininkų. Vėliau pradėjo trenerio karjerą.

Zinedinas Jazidas Zidanas (berb. ⵣⵉⵏⴷⵉⵏ ⵢⴰⵣⵉⴷ ⵣⵉⴷⴰⵏ) kilęs iš Alžyro, berberų (kabilų) kilmės. Vedęs, turi 4 vaikus.

Pradėjo futbolininko karjerą prancūzų AS Cannes klube, vėliau žaidė Girondins Bordeaux, nuo 1996 metų penkerius metus žaidė italų Juventus klube, vėliau perėjo į Madrido „Real".

Nuo 1994 metų žaidė Prancūzijos rinktinėje, su kuria tapo 1998 metų pasaulio čempionu bei 2000 metų Europos čempionų, iš viso rinktinėje sužaidė 100 rungtynių, per kurias įmušė 28 įvarčius.

Z. Zidanas 1998 metais išrinktas Europos ir pasaulio metų futbolininku, taip pat pasaulio metų futbolininku vėl išrinktas 2000 ir 2003 metais.

Nacionalinėje komandoje žaidė nuo 1994 m. rugpjūčio 17 d. su rinktine laimėjo 1998 m. pasaulio čempionatą, taip pat žaidė 2002 m. bei 2006 m. pasaulio čempionatuose.

Zidano smūgis į Marką Materacį per 2006 pasaulio futbolo čempionato finalo varžybas (vaizdo įrašas 1, vaizdo įrašas 2, vaizdo įrašas 3) 2006 m. čempionate įmušė tris įvarčius. Čempionato ketvirtfinalio rungtynėse prieš Brazilijos komandą atliko rezultatyvų perdavimą, po kurio Tieri Anri įmušė pergalingą įvartį. Šiose rungtynėse Z. Zidanas išrinktas geriausiu rungtynių žaidėju. Pusfinalyje realizavo pergalingą 11 m baudinį, finalo pradžioje taip pat realizavo 11 m baudinį, o antrojo pratęsimo viduryje buvo išvarytas iš aikštės už nesportišką elgesį – smūgį galva į italų futbolininko Marko Materacio krūtinę. Šis smogė neva už tai, kad italas įžeidė jį ar jo šeimą. Šis incidentas sukėlė pasaulinio masto skandalą. Nepaisant to, Z. Zidanas laimėjo 2006 pasaulio čempionato „Auksinį kamuolį" – geriausio turnyro žaidėjo apdovanojimą (geriausi žaidėjai buvo renkami per rungtynių pertrauką).

2014 m. Zinedinas Zidanas pradėjo trenerio karjerą Madrido „Realo" dublerių komandoje, o 2016 m. stojo prie pagrindinės komandos vairo. Su komanda jis tris kartus iš eilės laimėjo UEFA Čempionų lygą.

Pasiekimai
----------

* UEFA Intertoto taurė (1995)
* UEFA Čempionų lyga (2002)
* Europos Supertaurė (1996, 2002)
* Tarpžemyninė taurė (1996, 2002)
* Italijos Serie A čempionas (1997, 1998)
* Italijos Supertaurė (1997)
* Ispanijos La Liga čempionas (2003)
* Ispanijos Supertaurė (2001, 2008)

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Prancūzija 1998 | 1 vieta | 5 | 2 | 1 | 0 | 1 |
| Korėja-Japonija 2002 | I etapas | 1 | 0 | 0 | 0 | 0 |
| Vokietija 2006 | 2 vieta | 6 | 3 | 3 | 0 | 1 |
| **Žemyno čempionatai** |
| Anglija 1996 | pusfinalis | 5 | 0 | 0 | 0 | 0 |
| Belgija-Olandija 2000 | 1 vieta | 5 | 2 | 0 | 0 | 0 |
| Portugalija 2004 | ketvirtfinalis | 4 | 3 | 1 | 0 | 0 |

|  |  |
| --- | --- |
|  | **Vikiteka: Zinédine Zidane** – vaizdinė ir garsinė medžiaga  |